作者:無名氏
標題:奉禮歌
內容:蒼蒼天色是還非。視下應疑。亦若斯。統元氣，覆無私。四時寒暑推移。物蕃滋。造化有誰知。嚴大報，反本始，禮重祀神祈。律管灰吹。黃宮動，陽來複，景長時。車陳法駕，仗列黃麾。帝心祗。紫霄霽，霜華薄，星爛明垂。祥煙起，紛敷浮袞冕，六變笙鏞迭奏，一誠幣玉交持。宮漏聲遲。千官顯相多儀。百神嬉。風馬雲車，來止來綏。誕降純禧。受神策、萬年無極，歌頌昊天，成命周詩。